ογδοωι ετει βασιλευοντος πιοδασσου κατεστρεπται την καλιγγην. ην εζωγρημενα και εξηγμενα εκειθεν σωματων μυριαδες δεκαπεντε και αναιρεθησαν αλλαι μυριαδες δεκα και σχεδον αλλοι τοσουτοι ετελευτησαν. απ εκεινου του χρονου ελεος και οικτος αυτον ελαβεν και βαρεως ηνεγκεν δι ου τροπου εκελευεν απεχεσθαι των εμψυχων σπουδην τε και συνταξιν πεποιηται περι ευσεβειας. και τουτο ετι δυσχερεστερον υπειληφε ο βασιλευς και οσοι εκει ωικουν βραμεναι η σραμεναι η και αλλοι τινες οι περι την ευσεβειαν διατριβοντες τους εκει οικουντας εδει τα του βασιλεως συμφεροντα νοειν και διδασκαλον και πατερα και μητερα επαισχυνεσθαι και θαυμαζειν φιλους και εταιρους αγαπαν και μη διαψευδεσθαι δουλοις και μισθωτοις ως κουφοτατα χρασθαι τουτων εκει των τοιαυτα διαπρασσομενων ει τις τεθνηκεν η εξηκται και τουτο εμ παραδρομηι οι λοιποι ηγεινται ο δε [β]ασιλευς σφοδρα επι τουτοις εδυσχερανεν και οτι εν τοις λοιποις εθνεσιν εισιν.
Arachosia — Alexandria in Arachosia (Kandahar) — mid-3rd c. BC — CRAI 1964.126-134 & 134-140 — Merk.-Staub., Jenseits Euphrat 201, Edikt XIII
 mid-3rd c. BC 